b'\n_START_ARTICLE_\nAbenida Elpidio Quirino\n_START_SECTION_\nKasaysayan\n_START_PARAGRAPH_\nTinatakda ng Abenida\xc2\xa0Elpidio Quirino ang orihinal na dalampasigan ng Look ng Maynila sa Para\xc3\xb1aque noong panahon ng mga Kastila. Binubuo nito ang bahagi ng dating lansangang dalampasigan ng Kastila na nag-uugnay ng\xc2\xa0dating Lalawigan ng Maynila sa La Laguna at iba pang mga lalawigan sa timog. Tinawag itong Calle Real o Camino Real (Kastila ng "kalyeng royal") na dumaan mula Ermita patungong Muntinlupa. Dati itong lokasyon ng\xc2\xa0Camp Dewey (Kampo Dewey), isang unang instalasyong militar ng mga Amerikano sa Baryo Tambo noong Digmaang Pilipino\xe2\x80\x93Amerikano. Ang nasabing kampo ay ginawang kampo ng\xc2\xa0Philippine Army noong 1936. Subalit pagpasok ng taong 2003, ang nasabing kampo (Kampo Claudio) ay ginawang sityong pabahay at urban development._NEWLINE_Sa ngayon, tangi ang bahaging Las Pi\xc3\xb1as at Muntinlupa ay tinatawag pa ring Calle Real bilang alternatibong pangalan ng daan. Ang bahaging Para\xc3\xb1aque ay pinangalanang Abenida Elpidio Quirino (mula kay Elpidio Quirino, dating pangulo ng Pilipinas). Ang bahaging Maynila\xc2\xa0ay pinangalanang Kalye Del Pilar, at ang bahaging Pasay, Abenida Harrison.'